|  |
| --- |
| **untitled** |
| **Република Србија**  **МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**  **Управа за пољопривредно земљиште**  **Грачаничка 8, Београд**  **Број:** 001135282 2025 14847 004 000 405 023  **Датум:** 12.03.2025. године |

**ПОЗИВ ЗА ПОДНОШЕЊЕ ПОНУДЕ**

Министарство пољопривреде, шумарства и водопривреде, Управа за пољопривредно земљиште има потребу за набавком **услуге** **обављања послова из области безбедности и здравља на раду запослених.**

**Техничка спецификација за услугу обављања послова из области безбедности и здравља на раду запослених обухвата:**

1. Услуга обављања послова из области безбедности и здравља на раду запослених подразумева да пружалац услуге обавља следеће послове:

1) спроводи поступак процене ризика и израђује акт о процени ризика;

2) врши контролу и даје савете послодавцу у планирању, избору, коришћењу и одржавању средстава за рад, опасних материја, средстава и опреме за личну заштиту на раду;

3) учествује у опремању и уређивању радног места у циљу обезбеђивања безбедних и здравих услова рада;

4) организује превентивна и периодична испитивања услова радне околине;

5) организује превентивне и периодичне прегледе и проверу опреме за рад;

6) предлаже мере за побољшање услова рада, нарочито на радном месту са повећаним ризиком;

7) свакодневно прати и контролише примену мера за безбедност и здравље код послодавца;

8) прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;

9) припрема и спроводи оспособљавање запослених за безбедан и здрав рад;

10) припрема упутства за безбедан рад и контролише њихову примену;

11) забрањује рад на радном месту или употребу средства за рад, у случају када утврди непосредну опасност по живот или здравље запосленог;

12) сарађује и координира рад са службом медицине рада по свим питањима у области безбедности и здравља на раду;

13) води евиденције у области безбедности и здравља на раду код послодавца.

Лице за безбедност и здравље на раду дужно је да у писменој форми извести послодавца и представника запослених о забрани рада из става 1. тачка 11).

Ако послодавац, и поред забране рада у смислу става 1. тачка 11), наложи запосленом да настави рад, лице за безбедност и здравље на раду дужно је да о томе одмах извести надлежну инспекцију рада.

2. Услуга испитивања услова радне околине у летњим и зимским месецима обухвата:

1) испитивање микроклиме (температура, брзина струјања и релативна влажност ваздуха) када је спољна температура изнад 25 степени Целзијуса у летњим месецима и када је спољна температура испод 5 степени Целзијуса у зимским месецима. Место испитивања је канцеларија као радни простор.

2) испитивање осветљености радне околине. Место испитивања је свако конкретно радно место.

3. Услуга обуке запослених из области безбедности и здравља на раду запослених обухвата:

1) теоријско оспособљавање за безбедан и здрав рад упознавањем запослених са прописима из области безбедности и здравља на раду и опасностима и штетностима на радном месту и у радној околини, као и са конкретним мерама за безбедност и здравље на раду, у складу са актом о процени ризика;

2) теоријска провера оспособљености запослених за безбедан и здрав рад решавањем одговарајућих тестова, чија ће садржина бити прилагођена врсти делатностима и пословима које запослени обављају и чини саставни део документације о запосленима оспособљеним за безбедан и здрав рад.

4. Услуга измене и допуне Акта о процени ризика на радним местима обухвата: измену и допуну акта којим се утврђује начин и поступак процене ризика од настанка повреда на раду или оштећења здравља, односно обољења запосленог на радном месту и у радној околини, као и начин и мере за њихово отклањање за нова радна места која су систематизована Правилником о унутрашњем уређењу и систематизацији радних места у Управи за пољопривредно земљиште.

Понуђач може поднети понуду само за целокупну набавку. Подношењем понуде, понуђач потврђује да испуњава све наведене захтеве наручиоца на начин на који је то захтевано од стране истог.

Предметна набавка је предвиђена Планом изузетих набавки Управе за пољопривредно земљиште за 2025. годину под редним бројем 28. Процењена вредност набавке је 500.000,00 динара без ПДВ-а.

Предметна услуга се набавља у поступку набавки на које се Закон о јавним набавкама не примењује у складу са одредбом члана 27. став 1. тачка 1. и Правилником о набавкама Управе за пољопривредно земљиште број 000361678 2023 14847 000 000 405 001од 01.11.2023. године.

Уколико сте заинтересовани за учешће у предметном поступку набавке, **позивамо Вас да поднесете понуду на Обрасцу понуде који Вам достављамо у прилогу овог позива.**

Образац понуде мора бити попуњен на свим за то предвиђеним местима и потписан од стране одговорног лица.

Своју понуду можете доставити на један од следећих начина:

**а) лично**, **у затвореној коверти** на адресу у Београду, Грачаничка број 8, 3. спрат, канцеларија број 8, са назнаком МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, НЕ ОТВАРАЈ - ПОНУДА за набавку број **001135282 2025 14847 004 000 405 023.**

***или***

**б) поштом, у затвореној коверни** на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, Грачаничка број 8, 11000 Београд са назнаком НЕ ОТВАРАЈ - ПОНУДА за набавку број **001135282 2025 14847 004 000 405 023.**

**Достава понуде путем обичне електронске поште није дозвољена (такве понуде неће бити разматране). Без обзира на начин достављања, понуда мора бити примљена најкасније 20.03.2025. године до 12:00 сати. Понуде ће бити отворене истог дана у 12:15 сати, на адреси наручиоца у Београду, Грачаничка број 8, 3. спрат, канцеларија број 8. Поступак отварања понуда је јаван и понуђачи могу присуствовати поступку отварања понуда.**

Предметна услуга ће се набавити од понуђача који понуди **наjнижу цену (критеријум за доделу набавке је цена)**. Уколико два или више понуђача понуде једнаку укупну цену, уговор ће се доделити понуђачу који понуди дужи рок плаћања. У случају да се набавка не може доделити на основу наведених критеријума, уговор ће бити додељен путем жребања у присуству овлашћених представника понуђача.

**Начин жребања:**

Уколико два или више понуђача чије су понуде прихватљиве буду исто рангирани после поступка примене критеријума за доделу набавке, примениће се жребање.

Жребом ће бити обухваћене само оне понуде које су исто рангиране на основу критеријума за доделу набавке.

Наручилац ће писаним путем (електронском поштом), обавестити те понуђаче о датуму када ће се одржати жребање. Неодазивање неког од добављача не спречава поступак жребања.

Извлачење путем жреба наручилац ће извршити јавно, у присуству присутних понуђача.

Приликом жребања, представници понуђача ће на посебним хартијама, исте величине и боје, уписати име понуђача кога представљају, након чега ће свако од њих ставити тако попуњену хартију у идентичне празне коверте које добијају од чланова комисије за предметну набавку.

Коверте се убацују у пригодну празну кутију, након што се представници понуђача увере да је кутија потпуно празна.

Лице које спроводи набавку ће коверте ручно промешати пред представницима понуђача, а затим ће насумице извлачити коверте и рангирати понуде према редоследу извлачења коверата, о чему се сачињава записник.

Понуђачу чији назив буде на првоизвученом папиру ће бити додељена набавка.

У случају да се уредно позвани представник понуђача не одазове позиву за жребање, лице које спроводи набавку ће пред присутним овлашћеним представницима понуђача, у идентичну празну коверту ставити хартију са именом одсутног понуђача, те ће и ова коверта учествовати у поступку жребања.

Жребање ће се обавити и ако поступку жребања не присуствује ни један понуђач.

О поступку жребања сачиниће се посебан записник.

Понуђачима који не присуствују овом поступку, наручилац ће доставити записник извлачења путем жреба.

Уколико у свим понудама које задовољавају минималне захтеве Наручиоца, буде исказана цена која премашује процењену вредност набавке, наручилац може преговарати са овлашћеним представником понуђача.

Стога Вас позивамо да присуствујете отварању понуде односно евентуалном преговарању коме би се приступило непосредно по отварању понуде.

**О предметној набавци ће бити закључен уговор на период од 12 месеци.** Предлог текста уговора Вам достављамо уз овај позив. При подношењу понуде, нисте обавезни да доставите потписан предлог текста уговора. **Подношењем понуде, понуђач се саглашава са предлогом текста уговора**.

За сва додатна појашњења предмета набавке, можете се обратити електронском поштом лицу за контакт Снежани Милићевић (snezana.milicevic@minpolj.gov.rs.).

На захтеве за појашењењима ће бити одговорено преко електронске поште, с тим да ће одговори бити објављени и на интернет страници Наручиоца.

**Министарство пољопривреде,**

**шумарства и водопривреде**

**Управа за пољопривредно земљиште**

***Образац понуде***

**На основу позива за достављање понуде, а по упознавању са напред наведеним предметом набавке који у потпуности размемо и прихватамо, у поступку набавке број 001135282 2025 14847 004 000 405 023 дајемо следећу:**

**П О Н У Д У**

1. **ПОДАЦИ О ПОНУЂАЧУ**

|  |  |
| --- | --- |
| ПУН НАЗИВ ПОНУЂАЧА: |  |
| АДРЕСА ПОНУЂАЧА: |  |
| МАТИЧНИ БРОЈ ПОНУЂАЧА: |  |
| ПОРЕСКИ БРОЈ ПОНУЂАЧА: |  |
| ШИФРА РЕГИСТРОВАНЕ  ДЕЛАТНОСТИ И ОСНОВНА  ДЕЛАТНОСТ: |  |
| БРОЈ РАЧУНА И НАЗИВ БАНКЕ: |  |
| ЛИЦЕ ЗА КОНТАКТ: |  |
| ЕЛЕКТРОНСКА АДРЕСА  ЛИЦА ЗА КОНТАКТ: |  |
| ТЕЛЕФОН: |  |
| БРОЈ ПОНУДЕ И ДАТУМ ПОНУДЕ |  |
| ЛИЦЕ ОДГОВОРНО ЗА  ПОТПИСИВАЊЕ УГОВОРА: |  |

|  |  |
| --- | --- |
| Место и датум:  \_\_\_\_\_\_\_\_\_\_\_\_\_\_\_\_\_\_\_\_ | Овлашћено лице Понуђача:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**2)ЦЕНА**

Навести цене без ПДВ-а и са обрачунатим ПДВ-ом, искључиво у динарима за следеће:

***ОБРАЗАЦ СТРУКТУРЕ ЦЕНЕ***

|  |  |  |  |  |  |
| --- | --- | --- | --- | --- | --- |
| **Назив услуге** | **Цена услуге без ПДВ-а** | **Цена услуге са ПДВ-ом** | **Количина** | **Укупна цена услуге без ПДВ-а** | **Укупна цена услуге са ПДВ-ом** |
| **1** | **2** | **3** | **4** | **5** (2\*4) | **6** (3\*4) |
| Услуга обављања послова из области безбедности и здравља на раду запослених **на месечном нивоу** |  |  | **12**  (број месеци) |  |  |
| Услуга испитивања **микроклиме** у радној околини у летњим и зимским месецима по канцеларији |  |  | **42**  (број канцеларија/ оквирна количина) |  |  |
| Услуга испитивања **осветљености у** радној околини у летњим и зимским месецима по запосленом |  |  | **60**  (број запослених/  оквирна количина) |  |  |
| Услуга **обуке** запослених из области безбедности и здравља на раду запослених |  |  | **60**  (број запослених/  оквирна количина) |  |  |
| Услуга измене и допуне Акта о процени ризика по радном месту |  |  | **20**  (број радних места/  оквирна количина) |  |  |
| Обука за стицање уверења о завршеном основном оспособљавању за пружање прве помоћи |  |  | **2**  (број запослених) |  |  |
| **Укупно** | | | |  |  |

**Процењена вредност набавке износи 500.000,00 динара без ПДВ-а.** **Потврђујемо да су у понуђену цену урачунати сви трошкови који терете предмет уговора.**

1. **Рок плаћања рачуна: ...................................дана** (не може бити краћи од 15 дана по пријему рачуна).
2. **Рок важења понуде: .............................................дана** (минимум 30 дана) од дана отварања понуде

|  |  |
| --- | --- |
| Место и датум:  \_\_\_\_\_\_\_\_\_\_\_\_\_\_\_\_\_\_\_\_ | Овлашћено лице Понуђача:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |